## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2019. január 23-i ülésére)

**TÁRGY: A 64/2018 SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület 64/2018. számú határozata alapján a 2. számú felnőtt fogorvosi körzet fogászati feladatainak ellátására 2018. július 25. napján Kiskőrös Város Önkormányzata és Dr. Horváth Anna egyéni vállalkozó fogorvos között feladat-ellátási szerződés jött létre.

Az önálló orvosi tevékenységről szóló 2000. évi II. törvény 2/B. § (1) bekezdés d) pontja szerint a feladat-ellátási szerződés kötelező tartalmi eleme a rendelési idő meghatározása.

Dr. Horváth Anna fogorvos 2019. január 2. napján kelt beadványában kérte a feladat-ellátási szerződésben rögzített rendelési idő megváltoztatását az alábbiak szerint:

Hétfő: 10-18 óra

Kedd: 8-15 óra

Szerda: 10-18 óra

Csütörtök: 8-15 óra

Péntek: nincs rendelés

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 22. § (6) bekezdésének megfelelően a 2. számú felnőtt fogorvosi körzethez tartozó lakosság száma alapján a heti 30 óra rendelési idő nem változik.

A Képviselő-testület a 121/2018. sz. Képv. test. határozatával hozzájárult ahhoz, hogy dr. Horváth Anna fogorvos egyéni vállalkozóként a Kiskőrös, Árpád utca 8. szám alatti orvosi rendelő helyiséget székhelyként is használhassa. A Bács-Kiskun Megyei Kormányhivatal Kalocsai Járási Hivatala a székhelyváltozás miatt a BK-04/NEO/03038-2/2018. számú határozatával módosította dr. Horváth Anna egészségügyi szolgáltatás nyújtására jogosító működési engedélyét. A székhely megváltozása a feladat-ellátási szerződés módosításában is rögzítésre kerül.

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2019. január 15.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy a 2. számú felnőtt fogorvosi körzet fogászati feladatainak ellátása tárgyában 2018. július 25. napján Kiskőrös Város Önkormányzata és Dr. Horváth Anna egyéni vállalkozó fogorvos között létrejött 3406-7/2018. számú feladat-ellátási szerződés jelen határozat mellékletét képező szerződést módosító okiratban foglaltaknak megfelelően módosításra kerül.
2. felhatalmazza a polgármestert a határozat mellékletét képező feladat-ellátási szerződést módosító okirat és a módosításokkal egységes szerkezetbe foglalt feladat-ellátási szerződés aláírására.

**Felelős:** polgármester

**Határidő:** azonnal